68. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 212 της 13/21 Δεκ. 1963 (ΦΕΚ Α΄ 225) Περί εγκρίσεως της παρά της Νομισματικής Επιτροπής ληφθείσης αποφάσεως περί διακανονισμού των προς την Α.Τ.Ε. χρεών Λαβόν υπ’ όψιν το άρθρ. 2 του Ν.Δ. 588/1948 «περί ελέγχου πίστεως» και την σχετικήν εισήγησιν του Υπουργού επί των Οικονομικών αποφασίζει: Εγκρίνει την κατά την 1304 της 5.12.1963 συνεδρίασιν της Νομισματικής Επιτροπής ληφθείσαν απόφασιν της Επιτροπής ταύτης αφορώσαν εις τον διακανονισμόν των οφειλομένων εις την Αγροτικήν Τράπεζαν και ληξιπροθέσμων μέχρι 31.12.1962 δανείων προς φυσικά πρόσωπα και καθορσμόν νέων επιτοκίων χορηγήσεων και τόκον υπερημερίας έχουσαν ως κάτωθι: Η ΝΟΜΙΣΜΑΤΙΚΗ ΕΠΙΤΡΟΠΗ Λαβούσα υπ’ όψιν: α)τας διατάξεις του Νόμ. 588/1948 «περί ελέγχου της πίστεως». β)Την ανάγκην διακανονισμού των οφειλομένων εις την Α.Τ.Ε. πάσης φύσεως εν καθυστερήσει δανείων προς φυσικά πρόσωπα (μεμονωμένους παραγωγούς και ανήκοντας εις Συνεταιρικάς Οργανώσεις), άτινα έληξαν μέχρι της 31.12.1962 και προήλθον εκ καταστροφών και ζημιών της παραγωγής, εκ φυτονόσων, εκ πτώσεως των τιμών διαθέσεως των προϊόντων και άλλων αιτίων καθώς και την ανάγκην υποβιβασμού του επιτοκίου χορηγήσεως των παρεχομένων υπό της Αγροτικής Τραπέζης δανείων ως και του τόκου υπερημερίας επί τω τέλει περαιτέρω απαλλαγής των παραγωγών της εκ τόκων επιβαρύνσεως. γ)πρότασιν της Γνωμοδοτικής Επιτροπής του άρθρ. 7 του Νόμ. 588/1948, απεφάσισεν: Όπως καθορίση τ’ ακόλουθα: Α΄.Διακανονισμός οφειλομένων τη Α.Τ.Ε. καθυστερήσεων μέχρι 31.12.1962 1.΄Απαντα τα οφειλόμενα εις την Αγροτικήν Τράπεζαν υπόλοιπα δανείων παρά Φυσικών Προσώπων (ήτοι, τα χορηγηθέντα προς μεμονωμένους παραγωγούς και τους ανήκοντας εις Συνεταιρικάς Οργανώσεις) άτινα κατέστησαν ληξιπρόθεσμα μέχρι της 31ης Δεκ. 1962 απαλάσσονται της επιβαρύνσεως εκ της διαφοράς μεταξύ του εκάστοτε ισχύσαντος τόκου υπερημερίας και του συμβατικού επιτοκίου της οικείας προς αυτούς χορηγήσεως. 2.Η τοιαύτη απαλλαγή αφορά εις τα οφειλόμενα τη Α.Τ.Ε. υπόλοιπα δανείων πάσης φύσεως (καλλιεργητικών, ακαλύπτων υπολοίπων δανείων επ’ ενεχύρω κλπ. πάσης φύσεως βραχυπροθέσμων δανείων, των ληξασών δόσεων δανείων μέσης και μακράς προθεσμίας ως και των αλιευτικών και  σπογγαλιευτικών), άτινα εχορηγήθησαν υπό της Τραπέζης εξ οιασδήποτε προελεύσεως κεφαλαίων τεθέντων εις την διάθεσίν της καθώς και τα οφειλόμενα τη Αγροτική Τραπέζη υπόλοιπα δανείων χορηγηθέντων παρ’ αυτής δια λογ/σμόν του Δημοσίου (ήτοι εκ διαθέσεως ζωοτροφών, σίτου διατροφής, μηχανημάτων, εργαλείων, ζώων κλπ. εφοδίων επί πιστώσει). 3.Δεν περιλαμβάνονται εις την καθοριζομένην δια της παρούσης ρύθμισιν τα οφειλόμενα τη Α.Τ.Ε κατά την 31ην Δεκ. 1962 δάνεια στεγάσεως προς σεισμοπλήκτους παραγωγούς διαφόρων περιφερειών, τα άληκτα κεφάλαια δανείων μέσης και μακράς προθεσμίας, τα δάνεια προς το Νομικόν Πρόσωπον Συνεταιρικών Οργανισμών, Οργανώσεων, Εταιρειών Κοινοπραξιών, Κοινοτήτων κλπ., αι απαιτήσεις του Δημοσίου εκ της εκτελέσεως εγγειοβελτιωτικών έργων (Τ.Ο.Ε.Β., Γ.Ο.Ε.Β. κλπ.), δάνεια προς Επιχειρήσεις Ατλαντικής Αλιείας, δάνεια χορηγηθέντα δια λογ/σμόν, του Ο.Χ.Ο.Α. εις δολλάρια, δάνεια, χορηγηθέντα δια λογαριασμόν τρίτων (Εθν. Οργανισμού Καπνού, ΕΛΚΕΠΑ, Εθνικού Ιδρύματος, Συνεταιριστικών Οργανώσεων κλπ.), ως και παν έτερον δάνειον μη προβλεπόμενον υπό της προηγουμένης παραγράφου. 4.Οι τυχόν εισπραχθέντες υπό της Α.Τ.Ε. τόκοι υπερημερίας (ήτοι η διαφορά μεταξύ τόκου υπερημερίας και του εκάστοτε ισχύσαντος συμβατικού επιτοκίου) των κατά τα άνω διακανονιζομένων δανείων, θα αχθώσιν υπ’ αυτής εις πίστωσιν του οφειλομένου κεφαλαίου των διακανονιζομένων απαιτήσεων μέχρις εξοφλήσεως τούτων αποκλειομένης οπωσδήποτε της επιστροφής τόκων εις χείρας των οφειλετών. 5.Τυχόν γενόμεναι παρά των ανωτέρω οφειλετών καταβολαί προς την Αγροτικήν Τράπεζαν εντός του έτους 1963 έναντι των κατά τα άνω διακανονιζομένων οφειλών των (ληξιπροθέσμων μέχρι 31.12. 1962) θεωρούνται ως γενόμεναι έναντι οφειλών των αίτινες κατέστησαν ληξιπρόθεσμοι μετά την 31.12.1962. Το εκ των τοιούτων καταβολών απομένον τυχόν υπόλοιπον μετά την εξόφλησιν των οφειλών, αίτινες κατέστησαν ληξιπρόθεσμοι μετά την 31.12.1962, θα άγεται εις πίστωσιν των παλαιοτέρων (ληξιπροθέσμων μέχρι 31.12.1962) οφειλών. Εννοείται ότι εφ’ όσον δεν υφίστανται οφειλαί ληξιπρόθεσμοι μετά την 31.12.1962, αι εντός του έτους 1963 γενόμεναι καταβολαί θα παραμείνωσιν εις πίστωσιν των ληξιπροθέσμων οφειλών μέχρι της 31.12.1962. 6.Το, μετά τας ανωτέρω ρυθμίσεις και απαλαγάς, απομένον υπόλοιπον πάσης φύσεως οφειλών εκ δανείων άτινα κατέστησαν ληξιπρόθεσμα μέχρι της 31.12.1962 μετά των οφειλομένων συμβατικών τόκων μέχρι της ημερομηνίας ταύτης παγιοποιείται ενοποιούμενον  και  θα   εξοφληθή  υπό   των  υποχρέων  εις  8 (Μετά την σελ. 212,20(α) Σελ. 212,21 230-079 Αγροτική Τράπεζα 12.Θ.ζ.68 ίσας ετησίας δόσεις της πρώτης καταβλητέας εντός του προσεχούς έτους 1964 και επί επιτοκίω 4% ετησίως υπολογιζομένω μόνον επί του κεφαλαίου της απαιτήσεως και ουχί επί των οφειλομένων τόκων, ων η εξόφλησις δέον να διενεργηθή επίσης δι’ οκτώ (8) ίσων ετησίων δόσεων. Η ετήσια δόσις δια την εξόφλησιν των ως άνω απαιτήσεων δεν δύναται να είναι μικροτέρα των δραχ. 200, κατά οφειλέτην. Ο καθορισμός της ημερομηνίας καταβολής των δόσεων θα γίνη υπό της Αγροτικής Τραπέζης της Ελλάδος, λαμβανομένης υπ’ όψιν της εποχής καθ’ ην οι οφειλέται πραγματοποιούν τα κυριώτερα εισοδήματα εκ της διαθέσεως των προϊόντων των. 7.Πάσα καθυστέρησις πέρα του τριμήνου εξοφλήσεως ληξιπροθέσμου δόσεως των κατά τα άνω διακανονιζομένων δανείων θα έχη ως συνέπειαν να καθίσταται αμέσως απαιτητόν ολόκληρον το δάνειον, υποχρεουμένου του οφειλέτου εις ολοσχερή εξόφλησιν αυτού μετά τόκου υπερημερίας προς 7% ετησίως. Β΄.Καθορισμός νέων επιτοκίων χορηγήσεων και τόκου υπερημερίας Από 1ης Ιαν. 1964 τα επιτόκια των δανείων της Αγροτικής Τραπέζης μειούνται ως ακολούθως, τροποποιουμένης ως προς το σημείον τούτο της υπ’ αριθ. 1186/27.1.1961, θέμα 2ον, αποφάσεως της Νομισματικής Επιτροπής. Η μείωσις αύτη ισχύει δια τα από 1ης Ιαν. 1964 και εφεξής παρεχόμενα δάνεια των επομένων κατηγοριών ως και δια τα οφειλόμενα υπόλοιπα των δανείων άτινα ήσαν άληκτα κατά την 31 Δεκ. 1963. Τα εντός του έτους 1963 χορηγηθέντα και χορηγηθησόμενα δάνεια των αυτών κατηγοριών θα επιβαρύνωνται μέχρι μεν της 31.12.1963 με τα ισχύοντα επιτόκια της προαναφερομένης υπ’ αριθ. 1186/2/27.1.1961 αποφάσεως, από δε της 1ης Ιαν. 1964 με τα δια της παρούσης καθοριζόμενα νέα μειωμένα επιτόκια. Ι.Δια τα καλλιεργητικά κλπ. βραχυπρόθεσμα δάνεια. α)Προς μεμονωμένους παραγωγούς 5%. β)Προς Συνεταιρισμούς 4. 1/4%. γ)Προς Ενώσεις Συνεταιρισμών 4%. ΙΙ.Δια τα δάνεια επ’ ενεχύρω και χρηματοδοτήσεις βραχυπροθέσμους και επ’ ενεχύρω Γεωργικών Οργανισμών και Οργανώσεων. α)Προς μεμονωμένους παραγωγούς 6%. β)Προς Συνεταιρισμούς 5. 1/4%. Σελ. 212,22 230-080 γ)Προς Ενώσεις Συνεταιρισμών 5%. Τα ως άνω επιτόκια (Ι και ΙΙ) δύνανται να προσαυξάνωνται υπό των μεσολαβουσών Συνεταιρικών Οργανώσεων χωρίς όμως το σύνολον της εκ της προσαυξήσεως ταύτης τελικής επιβαρύνσεως των παραγωγών-συνεταίρων να υπερβαίνη το 5% προκειμένου περί καλλιεργητικών δανείων και το 6% προκειμένου περί των δανείων επ’ ενεχύρω και χρηματοδοτήσεων Γεωργικών Οργανισμών και Οργανώσεων. ΙΙΙ.Δια τα δάνεια μέσης και μακράς προθεσμίας. α)Προς μεμονωμένους παραγωγούς 4%. β)Προς συνεταιρισμούς και ενώσεις συνεταιρισμών προς 3. 1/2%. γ)Δια τα χορηγούμενα δάνεια δια την αγοράν παραγωγικών ζώων, δι’ αρδευτικάς βελτιώσεις, δια την εξαγοράν γαιών υπό ακτημόνων, ημιακτημόνων παραγωγών, δια την ανάπτυξιν της αυταρκείας των αγροτικών οικογενειών (οικόσιτος κτηνοτροφία και λαχανόκηπος), ενίσχυσιν της μελισσοκομίας, σηροτροφίας, κλασικών καπνικών περιοχών, κατασκευήν ξηραντιρίων καπνών Μπέρλεϋ, αγοράν γουνοπαραγωγών ζώων και δια την ενίσχυσιν των πληγέντων εκ παγετού κατά τον Ιαν. 1963 ελαιοπαραγωγών ωρισμένων περιφερειών θα εξακολουθήση λογιζόμενον μειωμένον επιτόκιον 2% ετησίως συμφώνως προς τας υπ’ αριθ. 1138/2/19.2.60, 1203/ 3/27.5.61, 1231/3/ 30.1.62, 1237/20/31.3.62, και 1273/6/4.3.63 αποφάσεις της Νομισματικής Επιτροπής και τας υπ’ αριθ. 083/30.3.60, 183/ 21.4.61 283/12.2.62 και 383/18.4.63 αποφάσεις των Υπουργών Συντονισμού, Οικονομικών και Γεωργίας, ως και την υπ’ αριθ. 210/12.10.63 απόφασιν της Οικονομικής εξ Υπουργών Επιτροπής. Τα δάνεια της τελευταίας ταύτης κατηγορίας με μειωμένον (2%) επιτόκιον θα εξακολουθήσουν επιδοτούμενα υπό του Κρατικού Προϋπολογισμού δια τόκου 3% ετησίως μέχρις εξοφλήσεώς των, συμφώνως προς τας προαναφερθείσας αποφάσεις ΙV.Τόκος υπερημερίας. Ο τόκος υπερημερίας των δανείων της Αγροτικής Τραπέζης της Ελλάδος ορίζεται εις 7% ετησίως και ισχύει αναδρομικώς από 1ης Ιαν. 1963. 12.Θ.ζ.68 Αγροτική Τράπεζα Γ΄.Ειδικαί Διατάξεις α)Ο τόκος των υπό της Τραπέζης της Ελλάδος προς την Αγροτικήν Τράπεζαν χρηματοδοτήσεων εκ του εκδοτικού προνομίου, γενομένων προς κάλυψιν των υπό της Τραπέζης ταύτης χορηγηθέντων και χορηγηθησομένων δανείων των κατηγοριών περί ων η παρούσα απόφασις, καθορίζεται εις 1/2% ετησίως από 1ης Ιαν. 1964. Ρητώς εξαιρούνται αι δι’ ειδικών αποφάσεων της Νομισματικής Επιτροπής, γενόμεναι χρηματοδοτήσεις εκ μέρους της Τραπέζης της Ελλάδος προς την ΑΤΕ α)δια τα προς τας καπνοβιομηχανίας δι’ αγοράν καπνών εσωτερικής καταναλώσεως δάνεια, β)δια τα δάνειά της προς διαφόρους κατηγορίας σεισμοπλήκτων ή εξ άλλων θεομηνειών πληγέντων και γ)δι’ οιανδήποτε ετέραν αιτίαν. β)Πάσα απώλεια εσόδων της Αγροτικής Τραπέζης της Ελλάδος εκ των δια της παρούσης αποφάσεως διενεργουμένων μελλοντικών ρυθμίσεων και αναδρομικών απαλλαγών θέλει καλυφθή υπό του Κρατικού Προϋπολογισμού, αναγραφομένων σχετικών πιστώσεων εις τον προϋπολογισμόν του Υπουργείου Γεωργίας. Η παρούσα απόφασις δέον συμφώνως προς την παρ. 3 του άρθρ. 2 του Ν.Δ. 588/48 «περί ελέγχου της πίστεως» να τύχη της εγκρίσεως του Υπουργικού Συμβουλίου και να δημοσιευθή, συμφώνως προς το άρθρ. 6 του ιδίου Ν.Δ. εις την Εφημερίδα της Κυβερνήσεως (τεύχος Α΄)». Η παρούσα πράξις δημοσιευθήσεται δια της Εφημερίδος της Κυβερνήσεως. 